stanford-oval/wikipedia huggingface dataset:
Bo Österlund

Bo Ragnar Österlund (20. heinäkuuta 1946 Helsinki – 23. lokakuuta 2021 Turku) oli suomalainen lippueamiraali.
Österlund syntyi kapteeni Eugen Österlundin ja Greta Sandströmin perheeseen. Hänen puolisonsa vuodesta 1968 oli Marghita Wuorinen.
Österlund tuli ylioppilaaksi Ekenäs Svenska Samskolanista 1965, Kadettikoulusta hän valmistui 1969 ja Sotakorkeakoulusta 1979. Österlund toimi opetusupseerina Helsingin laivastoasemalla vuonna 1970 ja Merisotakoulussa opetusupseerina 1970–1974 ja kurssinjohtajana 1974–1976. Merivoimien esikunnassa hän oli toimistopuseeri 1976–1979 ja toimistopäällikkö 1979–1981. Rannikkolaivaston toimistopäällikkönä Österlund työskenteli 1984–1985 ja laivueupseerina 1985–1989. Hän oli Sotakorkeakoulun merisotalinjan johtaja 1989–1992, Rannikkolaivaston esikuntapäällikkö 1992–1994 ja Merivoimien esikunnan osastopäällikkö 1994–1996. Suomenlahden laivaston komentajana Österlund toimi 1996–1998, Suomenlahden meripuolustusalueen komentajana 1998–1999 ja sotilasasiamiehenä Tukholmassa vuodesta 2000. Eläkkeelle Österlund jäi Turun ja Porin sotilasläänin komentajan tehtävästä vuonna 2006.
Österlund ylennettiin aliluutnantiksi 1966, luutnantiksi 1969, yliluutnantiksi 1973, kapteeniluutnantiksi 1977, komentajakapteeniksi 1981, komentajaksi 1988 ja kommodoriksi 1994. Lippueamiraali hänestä tuli joulukuussa 2003.
Aiheesta muualla

Bo Österlundin muistokirjoitus Helsingin Sanomissa
Brandon Simpson

| Mitalit> Maa:  Jamaika.Miesten yleisurheilu.MM-kilpailut  | Mitalit> Maa:  Jamaika.Miesten yleisurheilu.MM-kilpailut  | Mitalit> Maa:  Jamaika.Miesten yleisurheilu.MM-kilpailut  | Maa:  Jamaika> Miesten yleisurheilu. |
| --- | --- | --- | --- |
|  Hopeaa | Edmonton 2001 | 4×400 m viesti |  |
|  Hopeaa | Pariisi 2003 | 4×400 m viesti |  |
|  Pronssia | Helsinki 2005 | 4×400 m viesti |  |
Brandon Simpson (s. 6. syyskuuta 1981 Florida, Yhdysvallat) on bahrainilainen 400 metrin juoksija.
Jamaikaa edustanut Simpson voitti hopeaa 2000 yleisurheilun nuorten MM-kisoissa Santiago de Chilessä ajalla 45,73. Hän oli samoissa kisoissa mukana Jamaikan kultaa voittaneessa 4 x 400 metrin viestijuoksujoukkueessa. Edmontonin MM-kisoissa 2001 Simpson ei osallistunut henkilökohtaisille matkoille, mutta oli mukana voittamassa viestissä MM-hopeaa, kun joukkue nousi jälkikäteen sijan ylöspäin Yhdysvaltain joukkueen hylkäyksen jälkeen. Pariisin MM-kisoissa 2003 hän karsiutui henkilökohtaisessa kilpailussa välierissä. Pitkässä viestissä hän juoksi Jamaikan joukkueessa kolmanneksi, mutta Jerome Youngin ja Yhdysvaltain joukkueen hylkäyksen jälkeen joukkue nousi jälleen jälkikäteen toiseksi. Kauden lopussa IAAF:n yleisurheilufinaalissa hän oli kahdeksas.
Simpson juoksi seuraavana vuonna Ateenan olympialaisissa 400 metrillä viidenneksi ajalla 44,76. Hän voitti samana vuonna maansa mestaruuden 400 metrin juoksussa. Helsingin MM-kisoissa 2005 hän sijoittui 400 metrillä kuudenneksi. Hän voitti kisojen viestissä MM-pronssia. Kauden lopussa IAAF:n yleisurheilufinaalissa hän juoksi neljänneksi. Simpson on edustanut 29. syyskuuta 2006 lähtien Bahrainia.
Ennätykset

400 metrin juoksu: 44,64 (2004)
Brita Åsbrink

Brita Åsbrink on ruotsalainen Punaisen Ristin entinen työntekijä ja kirjailija. Hän on koulutukseltaan ekonomi ja on ollut vuodesta 1992 vapaa kirjailija.
Åsbrink on kirjoittanut teoksen Ludvig Nobel – "Petroleum har en lysande framtid" Nobelin suvun öljy-yhtiön toiminnasta Azerbaidžanissa keisariajan Venäjällä. Teos on ilmestynyt myös Venäjällä, ja sen julkaisu azerin kielelle on suunnitteilla. Åsbrink työskenteli 1997 Punaisen Ristin edustajana Bakussa ja kuuli asukkailta heidän muistojaan Nobeleista. Tarinat herättivät hänen kiinnostuksensa, ja hän on sen jälkeen perehtynyt aiheeseen arkistojen ja asiapapereiden kautta ja käynyt Suomessa Kansallisarkistossa tutustumassa öljy-yhtiön suomalaisen johtajan Gustaf Törnuddin taustoihin. Åsbrink on tehnyt aiheesta myös televisio-ohjelman Red sun over the Nobel oil fields.
Teokset

Ludvig Nobel – "Petroleum har en lysande framtid", Wahlström & Widstrand, 2001
Stjärna på en liberal himmel! Brita Åsbrink & Olle Nilsson, Atlantis, 2005
"Det är väl ingen konst" Kaj Larsson & Brita Åsbrink,  Carlsson, 2008
Allison Williams

| Allison Williams |
| --- | --- |
 Allison Williams vuonna 2012.
Henkilötiedot
Syntynyt: 13. huhtikuuta 1988 (ikä 36) Hartford, Connecticut, Yhdysvallat
Ammatti:  näyttelijä, koomikko, muusikko
Näyttelijä
Merkittävät roolit:  Girls
Aiheesta muualla
IMDb 
Allison Williams (s. 13. huhtikuuta 1988 Hartford, Connecticut, Yhdysvallat) on yhdysvaltalainen näyttelijä, koomikko ja muusikko. Hänet tunnetaan muun muassa Marnie Michaelsin roolistaan televisiosarjassa Girls. Hänen isänsä on  uutisankkuri Brian Williams. Allison vierailee myös sarjassa The Mindy Project (1. tuotantokausi jakso 11) ja näyttelee Dannyn tyttöystävää. [lähde? ]
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat>  |
| --- | --- | --- | --- |
| 2016 | Past Forward | Nainen #1 |  |
| 2017 | Get Out | Rose Armitage |  |
| 2019 | The Perfection | Charlotte Willmore |  |
| 2020 | Horizon Line | Sara Johnson |  |
| 2022 | M3GAN | Gemma |  |
| 2025 | M3GAN 2.0 | Gemma |  |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakso(t) | Televisio> Rooli |
| --- | --- | --- | --- | --- |
| 2004 | American Dreams | American Dreams | 2 jaksoa | Deborah |
| 2011 | Will & Kate: Before Happily Ever After | Will & Kate: Before Happily Ever After | 4 jaksoa | Kate Middleton |
| 2011 | The League | The League | "The Guest Bong" | Danielle |
| 2011–2012 | Jake and Amir | Jake and Amir | 2 jaksoa | Cheryl |
| 2012–2017 | Girls | Girls | 62 jaksoa | Marnie Michaels |
| 2013 | The Mindy Project | The Mindy Project | 3 jaksoa | Jillian |
| 2014 | Peter Pan Live! | Peter Pan Live! | 1 jakso | Peter Pan |
| 2015 | Simpsonit | The Simpsons | "Every Man's Dream" | Candacen kaveri (ääni) |
| 2018 | Patrick Melrose | Patrick Melrose | "Bad News" | Marianne |
| 2018–2019 | Surkeiden sattumusten sarja | A Series of Unfortunate Events | 8 jaksoa | Kit Snicket |
| 2019 | Seesamtie | Sesame Street | "Oscar Uncanned" | Jätteidenkerääjä |
| 2023 | Saturday Night Live | Saturday Night Live | "Aubrey Plaza/Sam Smith" | Oma itsensä |
Aiheesta muualla

Kuvia tai muita tiedostoja aiheesta Allison Williams Wikimedia Commonsissa
Allison Williams Internet Movie Databasessa. (englanniksi)
Brandon Williams

Brandon Williams
Brandon Williams (s. 3. syyskuuta 2000 Manchester, Iso-Britannia) on englantilainen jalkapalloilija, joka edustaa Valioliigassa pelaavaa kotikaupunkinsa Manchester Unitedia. Hänen pelipaikkansa on pääasiassa vasen laitapuolustaja, mutta hän kykenee pelaamaan myös oikealla.
Hän on aloittanut uransa ManU:n junioreissa ja nousi sieltä nuorisoakatemiaan. Ensimmäisen virallisen ottelunsa edustusjoukkueessa hän pelasi 2019–20 Englannin liigacupissa. Hän pelasi kauden aikana 17 valioliigaottelua, joissa teki yhden ja syötti yhden maalin. Eurooppa-liigassa hän pelasi kahdeksan, FA Cupissa kuusi ja liigacupissa viisi ottelua. Kaudella 2020–2021 hän pelasi neljä ottelua Valioliigassa, kaksi Mestarien liigassa, neljä Eurooppa-liigassa sekä neljä peliä kansallisissa cupeissa.
Williams pelasi kauden 2021–22 lainalla Norwich Cityssä, jossa hän oli kentällä 29 ottelussa, joista 26 oli valioliigaotteluita. Kaudeksi 2022–23 hän palasi takaisin Unitediin, mutta pääsi pelaamaan ykkösjoukkueessa vain viisi minuuttia yhdessä liigacupin ottelussa.
Maajoukkuetasolla hän on edustanut Englannin U20- ja U21-joukkueita.
Byron Sharp

| Byron Sharp |
| --- | --- |

Henkilötiedot
Kansalaisuus:  Uusi-Seelanti
Ammatti:  Professori
Byron Sharp on uusiseelantilainen markkinointieteen professori ja Ehrenberg-Bass instituutin johtaja, joka on maailman suurin markkinoinnin tutkimuskeskus.
Sharp on kirjoittanut kirjan How Brands Grow, jota on sanottu yhdeksi 2010-luvun vaikutusvaltaisimmista markkinointiin liittyvistä kirjoista vuonna 2015.
Sharp on viiden lehden toimituskunnassa ja on isännöinyt professori Jerry Windin kanssa kahta konferenssia mainonnan laeista.
Bo Svenson

| Bo Svenson |
| --- | --- |

Henkilötiedot
Koko nimi:  Bo Ragnar Svensson
Syntynyt: 13. helmikuuta 1941 (ikä 83) Göteborg, Ruotsi
Ammatti:  näyttelijä, ohjaaja, tuottaja, käsikirjoittaja
Puoliso:  Lise Svenson (vih. 1966)
Lapset:  3
Näyttelijä
Aktiivisena:  1965–
Aiheesta muualla
Viralliset kotisivut
IMDb 
Elonet
AllMovie
Bo Svenson (s. Bo Ragnar Svensson; 13. helmikuuta 1941 Göteborg) on ruotsalais-yhdysvaltalainen näyttelijä, ohjaaja, tuottaja ja käsikirjoittaja. Hänet tunnetaan parhaiten rooleistaan 1970- ja 1980-luvun yhdysvaltalaisissa genre-elokuvissa.
Svenson on näytellyt muun muassa elokuvissa Suuri Waldo Pepper – hurjapäinen lentäjä (1975), Panssarijunalla helvettiin (1978), North Dallas Forty (1979), Virus (1980), Delta Force (1986), Heartbreak Ridge (1986) ja Double Target (1987). Hänellä oli myös sivuroolit Quentin Tarantinon elokuvissa Kill Bill: Volume 2 (2004) ja Kunniattomat paskiaiset (2009).
Aiheesta muualla

Viralliset kotisivut (englanniksi)
Bo Svenson Internet Movie Databasessa. (englanniksi)
Bo Svenson Elonetissä.
Bo Svenson Allmoviessa (englanniksi)
Bumerangi (täsmennyssivu)

Bumerangi voi tarkoittaa ainakin seuraavia asioita:
bumerangi, australialainen heittoase
Bumerangi, Eddie Murphyn tähdittämä elokuva
Bumerangi, Marvel-kustantamon sarjakuvissa esiintyvä superroisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bumerangi”, voi hakea sivunnimihaulla, laajalla sivunnimihaulla tai tekstihaulla.
Calderonejäätikkö

Calderone heinäkuussa 2007.
Calderone on pieni jäätikkö Corno Granden vuorella Keski-Italiassa. Se on Euroopan eteläisin jäätikkö ja ainoa laatuaan Apenniinien vuoristossa. Calderone sijaitsee syvässä painanteessa Corno Granden pohjoisrinteellä 2630–2867 metrin korkeudessa. Se on halkaisijaltaan 300 metriä, pinta-alaltaan 4 hehtaaria, kaltevuudeltaan keskimäärin 26 astetta ja paksuudeltaan enimmillään 25 metriä. Se pienenee koko ajan ja jäätikkötutkijat ennustavatkin, että se häviää pian kokonaan.
Brunei paralympialaisissa

Brunei on osallistunut paralympialaisiin vain kerran, vuonna 2012 Lontoon kesäparalympialaisiin. Silloinkin maalla oli vain yksi urheilija joukkueessa. Mitaleita tai mainittavaa menestystä maa ei ole saavuttanut.
Osallistumiskerrat

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 2012  2012 Lontoo | 1 | 0 | 0 | 0 | 0 | – |
| Yhteensä | Yhteensä | 0 | 0 | 0 | 0 | 0 |
Brunein ilmavoimat

| Brunein ilmavoimat Tentera Udara Diraja Brunei |
| --- | --- |

Toiminnassa:  1991–
Valtio:  Brunei
Rooli:  ilmavoimat
Osa joukkoa:  Brunein asevoimat
Brunein ilmavoimat vastaa Brunein ilmapuolustuksesta ja ilmavalvonnasta. Se on osa Brunein asevoimia ja auttaa muita aselajeja. Ilmavoimat perustettiin vuonna 1991 Brunein asevoimien lento-osastosta, joka oli operoinut helikoptereilla vuodesta 1961.
Aiheesta muualla

Kuvia tai muita tiedostoja aiheesta Brunein ilmavoimat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Royal Brunei Air Force
Käännös suomeksi
Brunein asevoimat

| Brunein asevoimat Angkatan Bersenjata Diraja Brunei |
| --- | --- |

Toiminnassa:  1961–
Valtio:  Brunei
Puolustushaarat:   Brunein maavoimat  Brunein ilmavoimat   Brunein laivasto
Rooli:  asevoimat
Brunein asevoimat vastaa Brunein puolustuksesta. Asevoimiin kuuluu ilma- ja maavoimat sekä laivasto. Asevoimat perustettiin 31. toukokuuta 1961.
Aiheesta muualla

Kuvia tai muita tiedostoja aiheesta Brunein asevoimat Wikimedia Commonsissa
Capac Yupanqui

Capac Yupanqui
Capac Yupanqui (ketšuaksi Qhapaq Yupanki) oli perimätiedon mukaan inkojen viides hallitsija. Capac Yupanqui oli viimeinen Hurinin dynastiaan kuulunut hallitsija. Hän oli vallassa noin 1318–1348.
Capac Yupanquin isä Mayta Capac nimitti hänet hallitsijaksi ennen kuolemaansa. Ilmeisesti Capac Yupanqui ei ollut Mayta Capacin vanhin poika, mutta hänestä tuli hallitsija, koska vanhempaa veljeä pidettiin rumana. Capac Yupanqui oli ensimmäinen inkojen hallitsija, joka laajensi inkavaltakunnan aluetta Cuzcon jokilaakson ulkopuolelle, joskin vain noin tusinan mailin päähän laaksosta.
Anders Johan Sjöman

Anders Johan Sjöman. Muotokuva Emanuel Thelning.
Anders Johan Sjöman (3. maaliskuuta 1756 Tammisaari – 6. kesäkuuta 1834 Kirkkonummi) oli suomalainen everstiluutnantti ja Gesterbyn kartanon omistaja.
Perhe

Sjömanin vanhemmat olivat kultaseppämestari Carl Philip Sjöman ja Margaretha Svan. Sjömanin isäpuoli oli johtaja Anders Jansson. Sjöman avioitui Anna Lovisa Forssiuksen kanssa. Pariskunta sai kymmenen lasta. Yksi hänen lapsistaan Anders Johan Sjöman menehtyi muutaman kuukauden ikäisenä vuonna 1790. Anders Johan Sjömanin hauta on vanhin säilynyt hauta Helsingin Vanhassa kirkkopuistossa. Hänen lapsenlapsi oli kenraaliluutnantti Nikolai Sjöman. Valokuvaaja Hjalmar Sjöman oli hänen jälkeläinen.
Kartanon omistajana

Sjömanin isäpuoli Anders Jansson omisti Gesterbyn kartanon Kirkkonummella. Sjöman omisti kartanon Janssonin jälkeen. Sjömanin nuorin tytär Eva Charlotta Sjöman ja hänen aviomies maanmittari Carl Mathias Moring ostivat kartanon vuonna 1835.
Ura

Sjöman toimi Ruotsin kuninkaallisen laivaston kapteenina Suomenlinnassa. Hän hankki palveluskokemusta osallistumalla Hollannin laivaston toimintaan. Sjöman osallistui majurina Kustaa III:n sotaan. Hän joutui meritaistelun aikana venäläisten vangiksi. Hänet ylennettiin sodan jälkeen everstiluutnantiksi.
Ritarikunnat

Miekkaritarikunta ritari
Brunei olympialaisissa

Brunei osallistui olympialaisiin ensimmäistä kertaa vuonna 1988 Soulissa, mutta lähetti tuolloin kilpailuun vain yhden toimitsijan, ei urheilijoita. Virallisesti maa osallistui olympialaisiin ensi kertaa vuonna 1996 Atlantassa, jolloin prinssi Jefri Bolkiah osallistui ammuntaan. Vuodesta 1996 alkaen Brunei on osallistunut kesäolympialaisiin joka kerta 1-3 urheilijan joukkueilla, paitsi vuonna 2008 Pekingissä, jolloin maa ei saanut rekisteröityä urheilijoitaan ajoissa. Brunei ei ole saavuttanut yhtään mitalia, eikä maa ole osallistunut talviolympialaisiin.
Caldwell

Caldwell voi tarkoittaa ainakin seuraavia asioita:
Anne Caldwell (1867–1936), yhdysvaltalainen sanoittaja ja teatterikäsikirjoittaja
Erskine Caldwell (1903–1987), yhdysvaltalainen kirjailija
Ian Caldwell, yhdysvaltalainen kirjailija
Jim Caldwell (s. 1955), yhdysvaltalainen amerikkalaisen jalkapallon valmentaja
Kentavious Caldwell-Pope (s. 1993), yhdysvaltalainen koripalloilija
L. Scott Caldwell (s. 1950), yhdysvaltalainen näyttelijä
Nadene Caldwell (s. 1991), pohjoisirlantilainen jalkapalloilija
Ryan Caldwell (s. 1981), kanadalainen jääkiekkoilija
Samuel H. Caldwell (1904–1960), yhdysvaltalainen sähköinsinööri ja varhainen tietokoneiden kehittäjä
Sophie Caldwell (s. 1990), yhdysvaltalainen maastohiihtäjä
Steven Caldwell (s. 1947), graafinen suunnittelija ja tieteiskirjailija
Taylor Caldwell (1900–1985), englantilais-yhdysvaltalainen kirjailija
Tracy Caldwell (s. 1969), yhdysvaltalainen fyysikko ja astronautti
William H. Caldwell (s. 1859), skotlantilainen biologi ja embryologi
Zoe Caldwell (1933–2020), australialainen näyttelijä
Caldwell, paikkakunta Idahon osavaltiossa Yhdysvalloissa
Caldwell, paikkakunta Kansasin osavaltiossa Yhdysvalloissa
Caldwell, paikkakunta New Jerseyn osavaltiossa Yhdysvalloissa
Caldwellin piirikunta
Caldwell-luokka, kuuden aluksen muodostama hävittäjäluokka
USS Caldwell (DD-69), Caldwell-luokan hävittäjä
USS Caldwell (DD-605), Benson-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caldwell”, voi hakea sivunnimihaulla, laajalla sivunnimihaulla tai tekstihaulla.
Brasiliankirjokotinga

| Brasiliankirjokotinga |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Kirjokotingat Iodopleura
Laji::  pipra
Kaksiosainen nimi
 Iodopleura pipra  (Lesson, 1831) 

Katso myös
   Brasiliankirjokotinga Wikispeciesissä   Brasiliankirjokotinga Commonsissa 
Infobox OKNimi-testi OKIUCN-testi OK: 
Brasiliankirjokotinga (Iodopleura pipra) on tityrojen heimoon kuuluva varpuslintu.
Brasiliankirjokotinga on päästään, selästään ja siivistään harmaa. Kurkussa ja rinnan keskellä punaruskeaa. Koiraan kyljissä on violettia.
Levinneisyys

Brasiliankirjokotingaa tavataan Brasilian kaakkoisosissa, ja sen kannaksi arvioitiin vuonna 2014 alle 2 500 sukukypsää yksilöä. Laji on luokiteltu erittäin uhanalaiseksi, koska se on vähenemässä elinympäristöjen tuhoutumisen takia ja sen jokainen osapopulaatio on alle 250 sukukypsän yksilön kokoinen.
Elinympäristö

Brasiliankirjokotinga elää rannikkoalueiden, alankojen ja esivuoristojen metsissä, ja voi tulla toimeen myös luonnontilattomissa metsissä. Linnun ravintoa ovat mistelin marjat ja hyönteiset.
Borbála Fábián

Borbála "Bori" Fábián (s. 2. huhtikuuta 1975 Unkari, Budapest) on vuodesta 1996 Helsingissä asunut naismiekkailija. Fábián edustaa HFM:ta. Hän on kalvan vuoden 2005 suomenmestari ja vuoden 2006 suomenmestaruushopeamitalisti. Vuoden 2006 Viron avoimissa mestaruuskilpailuissa Fábián oli toinen. Fábián voitti kultaa Ystadin kansainvälisissä miekkailukilpailuissa ja hänet valittiin vuoden 2006 miekkailijaksi.
Aiheesta muualla

Esittely
Kalvan 2006 naiset
Burnakovskajan metroasema

| Burnakovskaja> Бурнаковская |
| --- | --- |

 Nižni Novgorodin metro 
Perustiedot
Metrolinjat:  Sormovskaja linja
Sijainti:  56.32732°N, 43.91035°E
Paikkakunta:  Nižni Novgorod, Venäjä
Avattu:  20. joulukuuta 1993
Rakenne
Tyyppi:  tunneliasema
Burnakovskaja (ven. Бурнаковская) on yksi Nižni Novgorodin metron asemista. Se avattiin 20. joulukuuta 1993.
Black Box: The Complete Original Black Sabbath 1970–1978

| Black Box: The Complete Original Black Sabbath 1970–1978 Black Sabbath |
| --- | --- | --- |

Boksi-julkaisun tiedot
 Äänitetty : 1970–1978
 Julkaistu: 27. huhtikuuta 2004
 Tuottaja(t): Sharon Osbourne
 Tyylilaji: heavy metal doom metal
 Kesto: 335.01
 Levy-yhtiö: Warner Bros., Rhino Records
Black Sabbathin muut julkaisut
| Symptom of the Universe: The Original Black Sabbath 1970–1978 2002 | Black Box: The Complete Original Black Sabbath 1970–1978 2004 | Greatest Hits 1970–1978 2006 |
Black Box on vuonna 2004 Pohjois-Amerikassa ilmestynyt boksi, joka sisältää kaikki Black Sabbathin alkuperäisen kokoonpanon studiolevyt vuosilta 1970–1978. Albumit on remasteroitu Warner Bros. -yhtiön alkuperäisistä masternauhoista. Boksi sisältää lisäksi DVD:n, jossa on neljä kappaletta vuodelta 1970.
Levyt ovat kasattu digipak-kansiin nimensä mukaisesti mustaan, gootti-henkiseen boksiin. Mukana tulee myös vihkonen, jossa on yhtyeen historia, haastatteluja ja muita kirjoituksia, sekä sanoitukset, jotka yhtyeen pääsanoittaja, basisti Geezer Butler on tarkistanut.
Sisältö

CD 1: Black Sabbath (1970)
Black Sabbath-albumi on boksilla sen Pohjois-Amerikassa alun perin julkaistussa muodossaan, eli "Wicked World"-kappale on "Evil Woman"in paikalla ja "Evil Woman" on bonus-kappaleena. Myös kappalejaottelu on hieman eurooppalais-versiota erilaisempi.
CD 2: Paranoid (1970)
CD 3: Master of Reality (1971)
CD 4: Vol. 4 (1972)
CD 5: Sabbath Bloody Sabbath (1973)
CD 6: Sabotage (1975)
CD 7: Technical Ecstasy (1976)
CD 8: Never Say Die! (1978)
DVD: ”Beat Club” -materiaali 1970
DVD sisältää neljä Saksan televisiolle vuonna 1970 taltioitua kappaletta ("Black Sabbath", "Paranoid", "Iron Man" ja "Blue Suede Shoes").
Kokoonpano

Ozzy Osbourne – laulu
Tony Iommi – kitara, kosketinsoittimet
Geezer Butler – basso
Bill Ward – rummut, laulu
Rick Wakeman – kosketinsoittimet CD 5
Gerald "Jezz" Woodroffe – kosketinsoittimet CD 7
Don Airey – kosketinsoittimet CD 8
Julkaisuhistoria

huhtikuu 2004: Rhino / Warner, R2-73923
Bosgård

Bosgård on Porvoossa sijaitseva kartano. Keltainen päärakennus on peräisin 1800-luvulta, ja toimii nykyään ravintolana. Päärakennusta ympäröi kolme 1800-luvun vaihteessa rakennettua punaista hirsirakennusta. Rakennukset toimivat alun perin viljamakasiinina, tilanhoitajan asuntona ja toimistona. Pihapiirikokonaisuus on museoviraston suojelema.
Bosgårdin kartanon historia ulottuu 1200-luvulle, jolloin tilan läheisyydessä toimi Husholmenin linnoitus ja kauppapaikka. Husholmenin arvellaan toimineen tuolloin merirosvojen tukikohtana. Nykyisen tilan alueella toimi 1600-luvulla Bosgårdin kylä, joka muodostui viidestä rälssitilasta. 1800-luvun alkuun menessä rälssitiloista kehittyi nykyinen kartano, jolloin nykyinen päärakennus rakennettiin.
1900-luvun alussa päärakennus uusittiin perusteellisesti. Wolmar Schildt osti kartanon suvulleen 1950-luvulla ja aloitti maanviljelyn. Wolmarin pojanpoika Kaarlo Schildt jatkoi maanviljelyä mutta aloitti vuonna 1992 tilalla lihakarjatuotannon Charolais-karjalla. Jo tuolloin karja laidunsi luonnonlaitumilla. Tila muutettiin osakeyhtiöksi vuonna 2012, jonka omistavat Aarne Schildt ja Marcus Walsh. Bosgårdille myönnettiin virallinen luomumerkki 2013 osoituksena luonnonmukaisista kasvatus-ja viljelymenetelmistä.
Calder Hall

Calder Hall, 1973
Calder Hall on paikkakunta Englannissa, Isossa-Britanniassa, joka tunnetaan Britannian ensimmäisen ydinvoimalan sijaintipaikkana. 17. lokakuuta 1956 kello 12:16 Englannin kuningatar kytki laitoksen Ison-Britannian valtakunnanverkkoon. Neljä tuntia myöhemmin, eräiden muiden kytkentöjen jälkeen, Lontoo rupesi saamaan osan sähköstään ydinvoimalasta. Kuningatar käsitteli voimalaitoksen vihkiäispuheessaan kylmän sodan ja atomiaikakauden alun aiheuttamaa kriisiä:
Calder Hallin ydinvoimala oli maailman ensimmäinen kaupallinen ydinvoimala, joskin kaikkein ensimmäinen ydinvoimala oli jo toiminnassa Neuvostoliitossa Obninskissa. Calder Hallissa oli neljä Magnox-tyyppistä kaasujäähdytteistä, grafiittihidasteista reaktoria, jotka tuottivat 50 MW kukin. Laitosta käytettiin aluksi myös ydinasekelpoisen plutoniumin tuotantoon. Voimala tuotti sähkön lisäksi plutoniumia 1980-luvun jälkipuoliskolla. Plutoniumin valmistuksen lopettamisesta ilmoitettiin 1995.
Englannin hallitus arvioi voimalaitoksen käyttöönoton aikana uuteen tekniikkaan investoinnin johtavan 40 miljoonan hiilitonnin polttamisen välttämiseen. Laitos sammutettiin vuonna 2003 vanhentuneena. Samalla laitospaikalla on myös toteutettu ydinpolttoaineen kierrätystä jälleenkäsittelyn avulla Sellafieldin jälleenkäsittelylaitoksella.
Calder Hallin jäähdytystornit räjäytettiin 29. syyskuuta 2007.
Aiheesta muualla

Kuvia tai muita tiedostoja aiheesta Calder Hall Wikimedia Commonsissa
Bosley Crowther

Bosley Crowther vuonna 1949.
Bosley Crowther (13. heinäkuuta 1905 – 7. maaliskuuta 1981) oli yhdysvaltalainen toimittaja ja kirjailija, joka toimi The New York Times -lehden elokuvakriitikkona vuosina 1940–1967. Crowtheria pidettiin Yhdysvalloissa yhtenä aikansa vaikutusvaltaisimmista elokuvakriitikoista. Vaikka Crowther keskittyikin arvosteluissaan pääosin Hollywood-tuotantoon, suosi hän aikaisessa vaiheessa myös ulkomaisten elokuvaohjaajien tuotantoa. Crowther kuoli 75-vuotiaana 1981.